02016372511050004 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1637 

25 Νοεμβρίου 2005 


Α ΠΟΦΑΣΕ ΙΣ 

Αριθμ. 24014 

Δικαιολογητικά για την εφαρμογή του ν. 3310/2005, όπως 
τροποποιήθηκε με το ν. 3414/2005. 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΕΠΙΚΡΑΤΕΙΑΣ 

Έχοντας υπόψη: 

1. Τις διατάξεις: 

α) Του ν. 3310/2005 «Μέτρα για τη διασφάλιση της δι¬ 
αφάνειας και την αποτροπή καταστρατηγήσεων κατά 
τη διαδικασία σύναψης δημοσίων συμβάσεων» (ΦΕΚ 30 
Α714.02.2005), ιδίως της παρ. 5 του άρθρου 5 αυτού. 

β) Του ν. 3414/2005 «Τροποποίηση του ν. 3310/2005» (ΦΕΚ 
279 Α'/10.11.2005), ιδίως της παρ. 3 του άρθρου 5 αυτού, 
με το οποίο αναριθμήθηκε η παρ. 5 του άρθρου 5 του ν. 
3310/2005 σε παρ. 4 του άρθρου 5 του νόμου αυτού και 
της παρ. 7 του άρθρου 5 του ν. 3414/2005. 

γ) Του π.δ. 310/1996 «Για τον έλεγχο της διαφάνειας στον 
ευρύτερο χώρο των Μ.Μ.Ε.» (ΦΕΚ Α' 214/29.8.1996), με το 
οποίο προστέθηκε άρθρο 10α στο π.δ. 213/1995 «Οργάνωση 
και λειτουργία του Εθνικού Συμβουλίου Ραδιοτηλεόρασης 
(Ε.Σ.Ρ.) και της Γραμματείας του, καθώς και της Εθνικής 
Επιτροπής Ηλεκτρονικών Μέσων Επικοινωνίας (Ε.Ε.Η.Μ.Ε.)» 
(ΦΕΚ Α' 112/15.6.1995). 

δ) Του π.δ. 213/1995 και ιδίως του άρθρου 10α αυτού, 
ε) Του π.δ. 82/1996 «Ονομαστικοποίηση των μετοχών Ελ¬ 
ληνικών Ανωνύμων Εταιρειών, που μετέχουν στις διαδικα¬ 
σίες ανάληψης έργων ή προμηθειών του Δημοσίου ή των 
νομικών προσώπων του ευρύτερου δημόσιου τομέα» (ΦΕΚ 
Α' 66/11.4.1996), όπως ισχύει και όπως τροποποιήθηκε με 
την παρ. 7 του άρθρου 8 του ν. 3310/2005 και διορθώθηκε 
με την παρ. 4 του άρθρου 8 του ν. 3414/2005. 

στ) Του ν. 2863/2000 «Εθνικό Συμβούλιο Ραδιοτηλεόρασης 
και άλλες αρχές και όργανα του τομέα παροχής ραδιο¬ 
τηλεοπτικών υπηρεσιών» (ΦΕΚ 262 Α'/29.11.2000) και ιδίως 
του άρθρου 7 παρ. 2β αυτού. 

ζ) Του άρθρου 3 του π.δ. 100/2000 «Εναρμόνιση της ελ¬ 
ληνικής ραδιοτηλεοπτικής νομοθεσίας στις διατάξεις της 
Οδηγίας 97/36 του Ευρωπαϊκού Κοινοβουλίου και του Συμ¬ 
βουλίου της 30ης Ιουνίου 1997 (ΕΕ αριθ. 1202 της 30.7.1997, 
σελ. 60) με την οποία τροποποιήθηκαν οι διατάξεις της 
Οδηγίας 89/552/ΕΟΚ του Συμβουλίου (ΕΕ αριθ. Ε 298 της 
17.10.89 σ. 23) σχετικά με την παροχή τηλεοπτικών υπηρε¬ 
σιών» (ΦΕΚ Α' 98/17.3.2000). 

η) Του ν. 2328/1995 «Νομικό καθεστώς της ιδιωτικής τη¬ 
λεόρασης και της τοπικής ραδιοφωνίας, ρύθμιση θεμάτων 
της ραδιοτηλεοπτικής αγοράς και άλλες διατάξεις», όπως 


ισχύει (ΦΕΚ Α' 159/03.08.1995) και όπως τροποποιήθηκε και 
αντικαταστάθηκε με το ν. 3310/2005 και το ν. 3414/2005. 

θ) Του άρθρου 24 του ν. 1746/1988 «Ρύθμιση του θεσμού 
των επιμελητηρίων και άλλες διατάξεις», όπως ισχύει (ΦΕΚ 
Α' 2/8.1.1988) και όπως αντικαταστάθηκε με το άρθρο 12 
παρ. 17 του ν. 3310/2005 και τροποποιήθηκε με την παρ. 3 
του άρθρου 10 του ν. 3414/2005. 

ι) Του ν. 2644/1998 «Για την παροχή συνδρομητικών ρα¬ 
διοφωνικών και τηλεοπτικών υπηρεσιών και συναφείς δι¬ 
ατάξεις» (ΦΕΚ Α' 233/13.10.1998), και ιδίως των παρ. 2 και 7 
του άρθρου 2 αυτού, όπως αντικαταστάθηκε με τις παρ. 18 
και 19 του άρθρου 12 του ν. 3310/2005 και τροποποιήθηκε 
με την παρ. 4 του άρθρου 10 του ν. 3414/2005. 

ια) Του άρθρου 21 του ν. 3166/2003 «Οργάνωση και λει¬ 
τουργία των Γ ραφείων Τύπου και Επικοινωνίας του Υπουρ¬ 
γείου Τύπου και Μέσων Μαζικής Ενημέρωσης και ρυθμίσεις 
για τον ευρύτερο τομέα των μέσων ενημέρωσης» (ΦΕΚ Α' 
178/02.07.2003), όπως αντικαταστάθηκε με την παρ. 25 του 
άρθρου 12 του ν. 3310/2005 και τροποποιήθηκε με την παρ. 
5 του άρθρου 10 του ν. 3414/2005. 

ιβ) Του κ.ν. 2190/1920 «περί Ανωνύμων Εταιρειών», όπως 
ισχύει (ΦΕΚ Α' 37). 

ιγ) Του ν. 3190/1955 «Περί Εταιρειών Περιωρισμένης Ευ¬ 
θύνης», όπως ισχύει (ΦΕΚ Α' 91). 

ιδ) Του β.δ. της 19ης Απριλίου/Ιης Μάίου του 1835 «Εμπο¬ 
ρικός Νόμος», όπως ισχύει. 

ιε) Του π.δ. 121/2004 «Διορισμός Υπουργών και Υφυπουρ¬ 
γών» (ΦΕΚ Α' 84). 

ιστ) Της υπ’ αριθμ. Υ93/26.5.2004 απόφασης του Πρωθυ¬ 
πουργού «Καθορισμός Αρμοδιοτήτων του Υπουργού Επι¬ 
κράτειας» (ΦΕΚ Β' 789). 

ιζ) Του ν. 2472/1997 «Προστασία του ατόμου από την 
επεξεργασία δεδομένων προσωπικού χαρακτήρα» (ΦΕΚ 
Α' 50/10.4.1997). 

ιη) Της υπ’ αριθμ. 2458/22.2.2005 κοινής απόφασης των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης και Δικαιοσύνης «Αυτεπάγγελτη αναζήτηση της 
καταφατικής ή αρνητικής δήλωσης σε αντικατάσταση του 
φυσικού τύπου του αντιγράφου ποινικού μητρώου» (ΦΕΚ 
267 Β'/1.3.2005), όπως τροποποιήθηκε με την υπ’ αριθμ. 
92605/20.9.2005 ομοία κοινή απόφαση «Αυτεπάγγελτη ανα¬ 
ζήτηση αντιγράφου ποινικού μητρώου γενικής και δικαστι¬ 
κής χρήσης» (ΦΕΚ 1334 Β'/21.9.2005) και κωδικοποιήθηκε 
με το π.δ. 63/2005 «Κωδικοποίηση της νομοθεσίας για την 
Κυβέρνηση και τα Κυβερνητικά όργανα» (ΦΕΚ Α' 98). 

ιθ) Του άρθρου 29Α του ν. 1558/1985, όπως το άρθρο 
αυτό προστέθηκε με το άρθρο 27 του ν. 2081/1992 (ΦΕΚ 
Α' 154) και αντικαταστάθηκε από το άρθρο 1 παρ. 2α του 
ν. 2469/1997 (ΦΕΚ Α' 38). 

2. Την υπ’ αριθμ. 15014/15.11.2005 γνώμη του Εθνικού Συμ¬ 
βουλίου Ραδιοτηλεόρασης, όπως συμπληρώθηκε με την 
υπ’ αριθμ. 15416/24.11.2005 ομοία και με το υπ’ αριθμ. 1312/ 
21.11.2005 έγγραφο των ειδικών επιστημόνων του ΕΣΡ. 

3. Την ανάγκη καθορισμού των δικαιολογητικών για την 
τήρηση των αντίστοιχων μητρώων από το Τμήμα Ελέγχου 
Διαφάνειας του Ε.Σ.Ρ. για τις επιχειρήσεις μέσων ενημέ¬ 
ρωσης και τις επιχειρήσεις που συνάπτουν δημόσιες συμ¬ 
βάσεις, σύμφωνα με τις διατάξεις του ν. 3310/2005, όπως 
τροποποιήθηκαν με τις διατάξεις του ν. 3414/2005. 

4. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού για το τρέχον και τα επόμενα οικονομικά έτη, απο¬ 
φασίζουμε: 

1. Καθορίζουμε τα δικαιολογητικά, που κατατίθενται ενώ¬ 
πιον του Τμήματος Ελέγχου Διαφάνειας του Ε.Σ.Ρ. για την 
εφαρμογή του ν. 3310/2005, όπως τροποποιήθηκε με το ν. 
3414/2005, ως ακολούθως: 

I. ΕΠΙΧΕΙΡΗΣΕΙΣ ΜΕΣΩΝ ΕΝΗΜΕΡΩΣΗΣ 
Για την τήρηση του προβλεπομένου από τις διατάξεις 
του π.δ. 310/1996 μητρώου των επιχειρήσεων μέσων ενη¬ 
μέρωσης, πέραν των αναφερομένων στο ανωτέρω π.δ. 
εγγράφων, οι επιχειρήσεις μέσων ενημέρωσης πρέπει να 
προσκομίζουν και τα ακόλουθα: 

Α. ΗΜΕΔΑΠΕΣ ΕΠΙΧΕΙΡΗΣΕΙΣ 

α. Πρόσφατο κωδικοποιημένο καταστατικό - ιδρυτικό 
έγγραφο - συστατική πράξη, νομίμως επικυρωμένα και 
ΦΕΚ συστάσεως της επιχείρησης μέσων ενημέρωσης ως 
οντότητα με οποιαδήποτε νομική μορφή, ανεξαρτήτως του 
κοινωφελούς ή μη σκοπού της. 

β. Ακριβές αντίγραφο του βιβλίου μετόχων και μετοχών, 
νομίμως επικυρωμένο, από το οποίο προκύπτει η υποχρέ¬ 
ωση ονομαστικοποίησης μέχρι φυσικού προσώπου για τις 
ανώνυμες εταιρείες ή βιβλίο εταίρων, νομίμως επικυρωμένο 
για τις εταιρείες περιορισμένης ευθύνης. 

γ. Κάθε έγγραφο, από το οποίο προκύπτει η συνδρομή 
των προϋποθέσεων, που προβλέπονται στο άρθρο 3 του 
π.δ. 100/2000 για τη δικαιοδοσία του ελληνικού κράτους. 

δ. Ακριβές αντίγραφο του πρακτικού της τελευταίας 
γενικής συνέλευσης για τις ανώνυμες εταιρείας και του 
πρακτικού της συνέλευσης των εταίρων για τις εταιρείες 
περιορισμένης ευθύνης. 

ε. Ακριβές αντίγραφο του πρακτικού της γενικής συνέ¬ 
λευσης που εξέλεξε το εκάστοτε τελευταίο διοικητικό συμ¬ 
βούλιο της επιχείρησης για τις ανώνυμες εταιρείες ή του 
πρακτικού της συνέλευσης των εταίρων, που διόρισε τους 
διαχειριστές για τις εταιρείες περιορισμένης ευθύνης. 

στ. Ακριβή αντίγραφα τυχόν ιδιωτικών συμφωνητικών 
μεταξύ μετόχων της επιχείρησης, από τα οποία προκύ¬ 
πτουν ποιοι διορίζουν ή ανακαλούν τα μέλη του διοικητικού 
συμβουλίου της επιχείρησης. 

ζ. Οικονομικές καταστάσεις της αμέσως προηγούμενης 
χρήσης, καθώς και το ΦΕΚ δημοσίευσης αυτών. 

η. Ακριβή αντίγραφα τυχόν συμφωνιών των μετόχων 
της επιχείρησης, από τα οποία προκύπτουν έσοδα ή άλλα 
οικονομικά οφέλη για την επιχείρηση κατά την αμέσως 
προηγούμενη χρήση. 

θ. Υπεύθυνη δήλωση του άρθρου 8 του ν. 1599/1986, όπως 
ισχύει, του ιδιοκτήτη, εταίρου, βασικού μετόχου, μέλους 
οργάνου διοίκησης και διευθυντικού στελέχους της επιχεί¬ 
ρησης για τον αριθμό των μετοχών ή δικαιωμάτων ψήφου 
που ανήκουν ή κατέχονται από τα παρένθετα πρόσωπα 
αυτών, όπως ορίζονται στην αναριθμημένη παρ. 9 του άρ¬ 
θρου 2 του ν. 3310/2005, στην ίδια επιχείρηση, άλλως ομοία 
υπεύθυνη δήλωση ότι δεν κατέχονται μετοχές ή δικαιώματα 
ψήφου από τα ανωτέρω πρόσωπα. 

ι. Υπεύθυνη δήλωση του άρθρου 8 του ν. 1599/1986, όπως 
ισχύει, για τυχόν επιχειρήσεις που ελέγχονται από τον ίδιο 
μέτοχο ή για συνδεδεμένες με αυτές εταιρείες, κατά την 


έννοια του άρθρου 42Ε του κ.ν. 2190/1920, καθώς και για 
τις συνδεδεμένες με αυτές άλλες εταιρείες. 

ια. Υπεύθυνη δήλωση του άρθρου 8 του ν. 1599/1986, όπως 
ισχύει, για τυχόν συμφωνία μετόχου με άλλο μέτοχο για 
τη διαμόρφωση διαρκούς κοινής πολιτικής ως προς τη 
διοίκηση της επιχείρησης με συντονισμένη άσκηση των 
δικαιωμάτων ψήφου, άλλως ομοία υπεύθυνη δήλωση ότι 
δεν υφίσταται τέτοια συμφωνία. 

ιβ. Ακριβή αντίγραφα τυχόν συμβάσεων ενεχύρου ή επι¬ 
καρπίας ή αποφάσεων λήψης ασφαλιστικών μέτρων σε 
βάρος του κυρίου των αντίστοιχων μετοχών. 

ιγ. Υπεύθυνη δήλωση του άρθρου 8 του ν. 1599/1986, όπως 
ισχύει, για τυχόν πρόσωπα που λαμβάνουν μέρισμα, χωρίς 
να έχουν την ιδιότητα του μετόχου. 

ιδ. Κατάλογο των διευθυντικών στελεχών της επιχεί¬ 
ρησης, κατά την έννοια της αναριθμημένης παρ. 8 του 
άρθρου 2 του ν. 3310/2005, με αναφορά του τρόπου κτήσης 
της ιδιότητας αυτής (είτε εκ του νόμου, είτε εκ του κατα¬ 
στατικού, είτε κατόπιν αναθέσεως, είτε κατόπιν σύναψης 
συμβάσεως), νομίμως επικυρωμένο. 

ιε. Αντίγραφο της δήλωσης περιουσιακής κατάστασης 
του ν. 3213/2003 για τους ιδιοκτήτες, τους εταίρους, τους 
βασικούς μετόχους, τα μέλη του διοικητικού συμβουλίου 
και τα διευθυντικά στελέχη των επιχειρήσεων ή των νομι¬ 
κών προσώπων, που μετέχουν σε αυτές, εφόσον ζητηθεί 
από το Ε.Σ.Ρ. 

ιστ. Αντίγραφο ποινικού μητρώου γενικής χρήσης για 
τους ιδιοκτήτες, τους εταίρους, βασικούς μετόχους, τα μέλη 
των οργάνων διοίκησης και τα διευθυντικά στελέχη της 
επιχείρησης, προκειμένου να διαπιστωθεί η ύπαρξη ή μη 
τυχόν οριστικής καταδικαστικής απόφασης με ισχύ δεδικα- 
σμένου για το αδίκημα της ενεργητικής διαφθοράς, όπως 
ορίζεται στην παρ. 4 του άρθρου 3 του ν. 3310/2005, μετά 
την αντικατάστασή του από το άρθρο 3 του ν. 3414/2005. Το 
ποινικό μητρώο αναζητείται κατά τις διατάξεις της κοινής 
υπουργικής απόφασης 2458/22.2.2005, όπως ισχύει. 

ιζ. Επικυρωμένο αντίγραφο τυχόν οριστικής καταδικα- 
στικής απόφασης με ισχύ δεδικασμένου για το ανωτέρω 
αδίκημα. 

ιη. Ακριβή αντίγραφα, νομίμως επικυρωμένα, τυχόν συμ¬ 
φωνιών μεταξύ μετόχων ή εταίρων και τρίτων προσώπων, 
όπως προβλέπονται στο άρθρο 9 του ν. 3310/2005, οι οποίες 
πρέπει να περιβάλλονται, επί ποινή ακυρότητας, τον τύπο 
του συμβολαιογραφικού εγγράφου. 

ιθ. Ακριβή αντίγραφα συμβάσεων, που προβλέπονται στο 
άρθρο 21 του ν. 3166/2003, όπως ισχύει και όπως τροποποι¬ 
ήθηκε με την παρ. 25 του άρθρου 12 του ν. 3310/2005 και 
την παρ. 5 του άρθρου 10 του ν. 3414/2005. 

Εφόσον μέτοχοι της επιχείρησης είναι άλλα νομικά πρό¬ 
σωπα, για τα νομικά αυτά πρόσωπα υποβάλλονται απερι- 
ορίστως μέχρι φυσικού προσώπου όλα τα δικαιολογητικά, 
που αναφέρονται στα υπό στοιχεία α, β, δ-στ, η-ιγ, ιη και 
ιθ, καθώς και τα δικαιολογητικά, που αναφέρονται στα υπό 
στοιχεία ιε, ιστ και ιζ, πλην των διευθυντικών στελεχών. 

Β. ΑΛΛΟΔΑΠΕΣ ΕΠΙΧΕΙΡΗΣΕΙΣ ΓΙΑ ΤΙΣ ΟΠΟΙΕΣ ΤΟ ΔΙ¬ 
ΚΑΙΟ ΤΗΣ ΧΩΡΑΣ ΣΤΗΝ ΟΠΟΙΑ ΕΧΟΥΝ ΤΗΝ ΕΔΡΑ ΤΟΥΣ 
ΕΠΙΒΑΛΛΕΙ ΓΙΑ ΤΟ ΣΥΝΟΛΟ ΤΗΣ ΔΡΑΣΤΗΡΙΟΤΗΤΑΣ ΤΟΥΣ 
Η ΓΙΑ ΣΥΓΚΕΚΡΙΜΕΝΗ ΔΡΑΣΤΗΡΙΟΤΗΤΑ ΤΗΝ ΟΝΟΜΑΣΤΙ- 
ΚΟΠΟΙΗΣΗ ΤΩΝ ΜΕΤΟΧΩΝ ΤΟΥΣ ΣΤΟ ΣΥΝΟΛΟ ΤΟΥΣ ΜΕ¬ 
ΧΡΙ ΦΥΣΙΚΟΥ ΠΡΟΣΩΠΟΥ 

α) Πιστοποιητικό της αρμόδιας αρχής, κατά το δίκαιο του 
κράτους της έδρας της επιχείρησης, από το οποίο να προκύ¬ 
πτει ότι οι μετοχές της, με βάση το ισχύον καταστατικό της, 
είναι ονομαστικές. Προκειμένου περί επιχείρησης της οποίας 
οι μετοχές ήταν στο παρελθόν, βάσει του καταστατικού της, 
ανώνυμες, πρέπει, κατά την υποβολή των δικαιολογητικών, 
να έχει ολοκληρωθεί και εγκριθεί από την εποπτεύουσα 
αρχή, τροποποίηση καταστατικού της, ώστε το σύνολο των 
μετοχών της να έχει μετατραπεί σε ονομαστικές, 

β) Αναλυτική κατάσταση με τα στοιχεία των μετόχων της 
επιχείρησης και τον αριθμό των μετοχών κάθε μετόχου, 
όπως τα στοιχεία αυτά είναι καταχωρημένα στο τηρούμενο 
βιβλίο μετόχων κατά το δίκαιο του κράτους της έδρας της, 
με ημερομηνία το αργότερο τριάντα (30) εργάσιμες ημέρες 
πριν από την υποβολή των δικαιολογητικών, 
γ) Κάθε άλλο έγγραφο από το οποίο μπορεί να προκύπτει 
η ονομαστικοποίηση μέχρι φυσικού προσώπου των μετο¬ 
χών της επιχείρησης που έχει συντελεστεί το αργότερο 
τριάντα (30) εργάσιμες ημέρες πριν από την υποβολή των 
δικαιολογητικών. 

Τα ανωτέρω δικαιολογητικά υποβάλλονται ενημερωμένα 
από την επιχείρηση. Από τα έγγραφα των εδαφίων α, β και 
γ της παρούσας παραγράφου πρέπει να προκύπτει ονο- 
μαστικοποίηση μέχρι φυσικού προσώπου της επιχείρησης 
που έχει συντελεστεί το αργότερο τριάντα (30) εργάσιμες 
ημέρες πριν από την υποβολή τους. 

Γ. ΑΛΛΟΔΑΠΕΣ ΕΠΙΧΕΙΡΗΣΕΙΣ ΓΙΑ ΤΙΣ ΟΠΟΙΕΣ ΤΟ ΔΙΚΑΙΟ 
ΤΗΣ ΧΩΡΑΣ ΣΤΗΝ ΟΠΟΙΑ ΕΧΟΥΝ ΤΗΝ ΕΔΡΑ ΤΟΥΣ ΔΕΝ 
ΕΠΙΒΑΛΛΕΙ ΓΙΑ ΤΟ ΣΥΝΟΛΟ ΤΗΣ ΔΡΑΣΤΗΡΙΟΤΗΤΑΣ ΤΟΥΣ 
Η ΓΙΑ ΣΥΓΚΕΚΡΙΜΕΝΗ ΔΡΑΣΤΗΡΙΟΤΗΤΑ ΤΗΝ ΟΝΟΜΑΣΤΙ- 
ΚΟΠΟΙΗΣΗ ΤΩΝ ΜΕΤΟΧΩΝ ΤΟΥΣ ΣΤΟ ΣΥΝΟΛΟ ΤΟΥΣ ΜΕ¬ 
ΧΡΙ ΦΥΣΙΚΟΥ ΠΡΟΣΩΠΟΥ 

α. Σχετική βεβαίωση της αρμόδιας αρχής της χώρας, στην 
οποία έχουν την έδρα τους, ότι δεν επιβάλλεται υποχρέωση 
ονομαστικοποίησης των μετοχών τους κατά το δίκαιο της 
χώρας τους, εφόσον υπάρχει σχετική πρόβλεψη, διαφο¬ 
ρετικά προσκομίζεται υπεύθυνη δήλωση της επιχείρησης, 
νομίμως επικυρωμένη. 

β.Έγκυρη και ενημερωμένη κατάσταση των μετόχων της, 
που κατέχουν τουλάχιστον ένα τοις εκατό (1%) των μετο¬ 
χών ή δικαιωμάτων ψήφου της επιχείρησης. 

γ. Σχετική κατάσταση μετόχων, που κατέχουν τουλά¬ 
χιστον ένα τοις εκατό (1%) των μετοχών ή δικαιωμάτων 
ψήφου της επιχείρησης, σύμφωνα με την τελευταία γενι¬ 
κή συνέλευση, σε περίπτωση που η επιχείρηση δεν τηρεί 
ενημερωμένη κατάσταση μετόχων και εφόσον οι μέτοχοι 
αυτοί είναι γνωστοί στην επιχείρηση. 

δ. Έγγραφη αιτιολογία σχετικά με τους λόγους για τους 
οποίους δεν είναι γνωστοί στην επιχείρηση οι μέτοχοί της. 

Δ. ΕΠΙΧΕΙΡΗΣΕΙΣ ΕΙΣΗΓΜΕΝΕΣ ΣΤΑ ΧΡΗΜΑΤΙΣΤΗΡΙΑ ΚΡΑ¬ 
ΤΩΝ - ΜΕΛΩΝ ΤΗΣ Ε.Ε. ΚΑΙ ΤΟΥ Ο.Ο.Σ.Α. 

α. Πιστοποιητικό του οικείου χρηματιστηρίου, με το οποίο 
βεβαιώνεται ότι η επιχείρηση είναι εισηγμένη στο χρηματιστή¬ 
ριο αυτό, προκειμένου να διαπιστωθεί η εξαίρεσή της από την 
υποχρέωση ονομαστικοποίησης μέχρι φυσικού προσώπου. 

β. Ενημερωτικό δελτίο των μετόχων της επιχείρησης, 
σύμφωνα με τις διατάξεις της οικείας νομοθεσίας. 

II. ΕΠΙΧΕΙΡΗΣΕΙΣ ΠΟΥ ΣΥΝΑΠΤΟΥΝ ΔΗΜΟΣΙΕΣ ΣΥΜΒΑΣΕΙΣ 
ΚΑΤΑ ΤΗΝ ΕΝΝΟΙΑ ΤΟΥ ΑΝΑΡΙΘΜΗΜΕΝΟΥ ΑΡΘΡΟΥ 2 ΠΑΡ. 
5 ΤΟΥ Ν. 3310/2005, ΟΠΩΣ ΠΡΟΣΤΕΘΗΚΕ ΜΕ ΤΟ ΑΡΘΡΟ 2 
ΠΑΡ. 3 ΤΟΥ Ν. 3414/2005 

Για την τήρηση του προβλεπομένου από τις διατάξεις της 
αναριθμημένης παραγράφου 6 του άρθρου 5 του ν.3310/ 
2005 μητρώου των επιχειρήσεων που συνάπτουν δημόσιες 
συμβάσεις, πέραν των αναφερομένων δικαιολογητικών, που 
προβλέπονται από τις διατάξεις του π.δ. 82/1996, όπως 
ισχύει μετά την τροποποίηση του άρθρου 3 και την κα¬ 
τάργηση των άρθρων 1 παρ. 4 και 2 παρ. 1 αυτού, με την 
παρ. 7 του άρθρου 8 του ν. 3310/2005, οι επιχειρήσεις που 
συνάπτουν δημόσιες συμβάσεις πρέπει να προσκομίζουν 
και τα ακόλουθα: 

Α. ΗΜΕΔΑΠΕΣ ΕΠΙΧΕΙΡΗΣΕΙΣ 

α. Πρόσφατο κωδικοποιημένο καταστατικό - ιδρυτικό 
έγγραφο - συστατική πράξη, νομίμως επικυρωμένα και ΦΕΚ 
συστάσεως της επιχείρησης ως οντότητα με οποιαδήποτε 
νομική μορφή. 

β. Ακριβές αντίγραφο του βιβλίου μετόχων και μετοχών, 
νομίμως επικυρωμένο, από το οποίο προκύπτει η υποχρέ¬ 


ωση ονομαστικοποίησης μέχρι φυσικού προσώπου για τις 
ανώνυμες εταιρείες ή βιβλίο εταίρων, νομίμως επικυρωμένο 
για τις εταιρείες περιορισμένης ευθύνης. 

γ. Ακριβές αντίγραφο του πρακτικού της τελευταίας 
γενικής συνέλευσης για τις ανώνυμες εταιρείας και του 
πρακτικού της συνέλευσης των εταίρων για τις εταιρείες 
περιορισμένης ευθύνης. 

δ. Ακριβές αντίγραφο του πρακτικού της γενικής συνέ¬ 
λευσης που εξέλεξε το εκάστοτε τελευταίο διοικητικό συμ¬ 
βούλιο της επιχείρησης για τις ανώνυμες εταιρείες ή του 
πρακτικού της συνέλευσης των εταίρων, που διόρισε τους 
διαχειριστές για τις εταιρείες περιορισμένης ευθύνης. 

ε. Ακριβή αντίγραφα τυχόν ιδιωτικών συμφωνητικών με¬ 
ταξύ μετόχων της επιχείρησης, από τα οποία προκύπτουν 
ποιοι διορίζουν ή ανακαλούν τα μέλη του διοικητικού συμ¬ 
βουλίου της επιχείρησης. 

στ. Οικονομικές καταστάσεις της αμέσως προηγούμενης 
χρήσης, καθώς και το ΦΕΚ δημοσίευσης αυτών. 

ζ. Ακριβή αντίγραφα τυχόν συμφωνιών των μετόχων 
της επιχείρησης, από τα οποία προκύπτουν έσοδα ή άλλα 
οικονομικά οφέλη για την επιχείρηση κατά την αμέσως 
προηγούμενη χρήση. 

η. Υπεύθυνη δήλωση του άρθρου 8 του ν. 1599/1986, όπως 
ισχύει, του ιδιοκτήτη, εταίρου, βασικού μετόχου, μέλους ορ¬ 
γάνου διοίκησης και διευθυντικού στελέχους της επιχείρη¬ 
σης για τον αριθμό των μετοχών ή δικαιωμάτων ψήφου που 
ανήκουν ή κατέχονται από τα παρένθετα πρόσωπα αυτών, 
όπως ορίζονται στην αναριθμημένη παρ. 9 του άρθρου 2 
του ν. 3310/2005, στην ίδια επιχείρηση, άλλως υπεύθυνη 
δήλωση ότι δεν κατέχονται μετοχές ή δικαιώματα ψήφου 
από τα ανωτέρω πρόσωπα. 

θ. Υπεύθυνη δήλωση του άρθρου 8 του ν. 1599/1986, όπως 
ισχύει, για τυχόν επιχειρήσεις που ελέγχονται από τον ίδιο 
μέτοχο ή για συνδεδεμένες με αυτές εταιρείες, κατά την 
έννοια του άρθρου 42Ε του κ.ν. 2190/1920, καθώς και για 
τις συνδεδεμένες με αυτές άλλες εταιρείες. 

ι. Υπεύθυνη δήλωση του άρθρου 8 του ν. 1599/1986, όπως 
ισχύει, για τυχόν συμφωνία μετόχου με άλλο μέτοχο για 
τη διαμόρφωση διαρκούς κοινής πολιτικής ως προς τη 
διοίκηση της επιχείρησης με συντονισμένη άσκηση των 
δικαιωμάτων ψήφου, άλλως ομοία υπεύθυνη δήλωση ότι 
δεν υφίσταται τέτοια συμφωνία. 

ια. Ακριβή αντίγραφα τυχόν συμβάσεων ενεχύρου ή επι¬ 
καρπίας ή αποφάσεων λήψης ασφαλιστικών μέτρων σε 
βάρος του κυρίου των αντίστοιχων μετοχών. 

ιβ. Υπεύθυνη δήλωση του άρθρου 8 του ν. 1599/1986, όπως 
ισχύει, για τυχόν πρόσωπα που λαμβάνουν μέρισμα, χωρίς 
να έχουν την ιδιότητα του μετόχου. 

ιγ. Κατάλογο των διευθυντικών στελεχών της επιχείρη¬ 
σης, κατά την έννοια της αναριθμημένης παρ. 8 του άρθρου 
2 του ν. 3310/2005, με αναφορά του τρόπου κτήσης της ιδι¬ 
ότητας αυτής (είτε εκ του νόμου, είτε εκ του καταστατικού, 
είτε κατόπιν αναθέσεως, είτε κατόπιν σύναψης συμβάσεως), 
νομίμως επικυρωμένο. 

ιδ. Αντίγραφο της δήλωσης περιουσιακής κατάστασης 
του ν. 3213/2003 για τους ιδιοκτήτες, τους εταίρους, τους 
βασικούς μετόχους, τα μέλη του διοικητικού συμβουλίου και 
τα διευθυντικά στελέχη των επιχειρήσεων αυτών μέχρι και 
τρία έτη από την ολοκλήρωση της εκτέλεσης της εκάστοτε 
συναπτόμενης δημόσιας σύμβασης, εφόσον ζητηθεί από το 
Ε.Σ.Ρ. Η υποχρέωση αυτή ισχύει και για όλα ανεξαιρέτως τα 
φυσικά πρόσωπα, τα οποία έχουν τη μόνιμη κατοικία τους 
στην Ελλάδα και φέρουν οποιαδήποτε από τις ανωτέρω 
ιδιότητες σε αλλοδαπές επιχειρήσεις που συνάπτουν δη¬ 
μόσιες συμβάσεις, εφόσον ζητηθεί από το Ε.Σ.Ρ. 

ιε. Αντίγραφο ποινικού μητρώου γενικής χρήσης για τους 
ιδιοκτήτες, τους εταίρους, βασικούς μετόχους, τα μέλη 
των οργάνων διοίκησης και τα διευθυντικά στελέχη της 
επιχείρησης, προκειμένου να διαπιστωθεί η ύπαρξη ή μη 
τυχόν οριστικής καταδικαστικής απόφασης με ισχύ δεδικα- 

σμένου για το αδίκημα της ενεργητικής διαφθοράς, όπως 
ορίζεται στην παρ. 4 του άρθρου 3 του ν. 3310/2005, μετά 
την αντικατάστασή του από το άρθρο 3 του ν. 3414/2005. Το 
ποινικό μητρώο αναζητείται κατά τις διατάξεις της κοινής 
υπουργικής απόφασης 2458/22.02.2005, όπως ισχύει. 

ιστ. Επικυρωμένο αντίγραφο τυχόν οριστικής καταδικαστικής 
απόφασης με ισχύ δεδικασμένου για το ανωτέρω αδίκημα. 

ιζ. Ακριβή αντίγραφα, νομίμως επικυρωμένα, τυχόν συμ¬ 
φωνιών μεταξύ μετόχων ή εταίρων και τρίτων προσώπων, 
όπως προβλέπονται στο άρθρο 9 του ν. 3310/2005, οι οποίες 
πρέπει να περιβάλλονται, επί ποινή ακυρότητας, τον τύπο 
του συμβολαιογραφικού εγγράφου. 

Εφόσον μέτοχοι της επιχείρησης είναι άλλα νομικά πρό¬ 
σωπα, για τα νομικά αυτά πρόσωπα υποβάλλονται απερι- 
ορίστως μέχρι φυσικού προσώπου όλα τα δικαιολογητικά, 
που αναφέρονται στα υπό στοιχεία α, β, γ-ε, ζ-ιβ και ιζ, 
καθώς και τα δικαιολογητικά που αναφέρονται στα υπό 
στοιχεία ιδ, ιε και ιστ, πλην των διευθυντικών στελεχών. 

Β. ΑΛΛΟΔΑΠΕΣ ΕΠΙΧΕΙΡΗΣΕΙΣ ΓΙΑ ΤΙΣ ΟΠΟΙΕΣ ΤΟ ΔΙ¬ 
ΚΑΙΟ ΤΗΣ ΧΩΡΑΣ ΣΤΗΝ ΟΠΟΙΑ ΕΧΟΥΝ ΤΗΝ ΕΔΡΑ ΤΟΥΣ 
ΕΠΙΒΑΛΛΕΙ ΓΙΑ ΤΟ ΣΥΝΟΛΟ ΤΗΣ ΔΡΑΣΤΗΡΙΟΤΗΤΑΣ ΤΟΥΣ 
Η ΓΙΑ ΣΥΓΚΕΚΡΙΜΕΝΗ ΔΡΑΣΤΗΡΙΟΤΗΤΑ ΤΗΝ ΟΝΟΜΑΣΤΙ- 
ΚΟΠΟΙΗΣΗ ΤΩΝ ΜΕΤΟΧΩΝ ΤΟΥΣ ΣΤΟ ΣΥΝΟΛΟ ΤΟΥΣ ΜΕ¬ 
ΧΡΙ ΦΥΣΙΚΟΥ ΠΡΟΣΩΠΟΥ 

α) Πιστοποιητικό της αρμόδιας αρχής, κατά το δίκαιο του 
κράτους της έδρας της επιχείρησης, από το οποίο να προκύ¬ 
πτει ότι οι μετοχές της, με βάση το ισχύον καταστατικό της, 
είναι ονομαστικές. Προκειμένου περί επιχείρησης της οποίας 
οι μετοχές ήταν στο παρελθόν, βάσει του καταστατικού της, 
ανώνυμες, πρέπει, κατά την υποβολή της υποψηφιότητας, 
να έχει ολοκληρωθεί και εγκριθεί από την εποπτεύουσα 
αρχή, τροποποίηση καταστατικού της, ώστε το σύνολο των 
μετοχών της να έχει μετατραπεί σε ονομαστικές. 

β) Αναλυτική κατάσταση με τα στοιχεία των μετόχων της 
επιχείρησης και τον αριθμό των μετοχών κάθε μετόχου, 
όπως τα στοιχεία αυτά είναι καταχωρημένα στο τηρούμενο 
βιβλίο μετόχων κατά το δίκαιο του κράτους της έδρας της, 
με ημερομηνία το αργότερο τριάντα (30) εργάσιμες ημέρες 
πριν από την υποβολή της υποψηφιότητας. 

γ) Κάθε άλλο έγγραφο, από το οποίο μπορεί να προκύ¬ 
πτει η ονομαστικοποίηση μέχρι φυσικού προσώπου των 
μετοχών της επιχείρησης που έχει συντελεστεί το αργό¬ 
τερο τριάντα (30) εργάσιμες ημέρες πριν από την υποβολή 
της υποψηφιότητας. 

Τα ανωτέρω δικαιολογητικά υποβάλλονται ενημερωμένα 
από την ανάδοχο επιχείρηση πριν από την υπογραφή της 
σχετικής σύμβασης. Από τα έγγραφα των εδαφίων α, β 
και γ της παρούσας παραγράφου πρέπει να προκύπτει 
ονομαστικοποίηση μέχρι φυσικού προσώπου της αναδόχου 
που έχει συντελεστεί το αργότερο τριάντα (30) εργάσιμες 
ημέρες πριν από την υποβολή τους. 

Γ. ΑΛΛΟΔΑΠΕΣ ΕΠΙΧΕΙΡΗΣΕΙΣ ΓΙΑ ΤΙΣ ΟΠΟΙΕΣ ΤΟ ΔΙΚΑΙΟ 
ΤΗΣ ΧΩΡΑΣ ΣΤΗΝ ΟΠΟΙΑ ΕΧΟΥΝ ΤΗΝ ΕΔΡΑ ΤΟΥΣ ΔΕΝ 
ΕΠΙΒΑΛΛΕΙ ΓΙΑ ΤΟ ΣΥΝΟΛΟ ΤΗΣ ΔΡΑΣΤΗΡΙΟΤΗΤΑΣ ΤΟΥΣ 
Η ΓΙΑ ΣΥΓΚΕΚΡΙΜΕΝΗ ΔΡΑΣΤΗΡΙΟΤΗΤΑ ΤΗΝ ΟΝΟΜΑΣΤΙ- 
ΚΟΠΟΙΗΣΗ ΤΩΝ ΜΕΤΟΧΩΝ ΤΟΥΣ ΣΤΟ ΣΥΝΟΛΟ ΤΟΥΣ ΜΕ¬ 
ΧΡΙ ΦΥΣΙΚΟΥ ΠΡΟΣΩΠΟΥ 

α. Σχετική βεβαίωση της αρμόδιας αρχής της χώρας, στην 
οποία έχουν την έδρα τους, ότι δεν επιβάλλεται υποχρέωση 
ονομαστικοποίησης των μετοχών τους κατά το δίκαιο της 
χώρας τους, εφόσον υπάρχει σχετική πρόβλεψη, διαφο¬ 
ρετικά προσκομίζεται υπεύθυνη δήλωση της επιχείρησης, 
νομίμως επικυρωμένη. 

β.Έγκυρη και ενημερωμένη κατάσταση των μετόχων της, 
που κατέχουν τουλάχιστον ένα τοις εκατό (1%) των μετο¬ 
χών ή δικαιωμάτων ψήφου της επιχείρησης. 

γ. Σχετική κατάσταση μετόχων, που κατέχουν τουλά¬ 
χιστον ένα τοις εκατό (1%) των μετοχών ή δικαιωμάτων 
ψήφου της επιχείρησης, σύμφωνα με την τελευταία γενι¬ 
κή συνέλευση, σε περίπτωση που η επιχείρηση δεν τηρεί 


ενημερωμένη κατάσταση μετόχων και εφόσον οι μέτοχοι 
αυτοί είναι γνωστοί στην επιχείρηση. 

δ. Έγγραφη αιτιολογία σχετικά με τους λόγους για τους 
οποίους δεν είναι γνωστοί στην επιχείρηση οι μέτοχοί της. 

Δ. ΕΠΙΧΕΙΡΗΣΕΙΣ ΕΙΣΗΓΜΕΝΕΣ ΣΤΑ ΧΡΗΜΑΤΙΣΤΗΡΙΑ ΚΡΑ¬ 
ΤΩΝ - ΜΕΛΩΝ ΤΗΣ Ε.Ε. ΚΑΙ ΤΟΥ Ο.Ο.Σ.Α. 

α. Πιστοποιητικό του οικείου χρηματιστηρίου, με το οποίο 
βεβαιώνεται ότι η επιχείρηση είναι εισηγμένη στο χρηματιστή¬ 
ριο αυτό, προκειμένου να διαπιστωθεί η εξαίρεσή της από την 
υποχρέωση ονομαστικοποίησης μέχρι φυσικού προσώπου. 

β. Ενημερωτικό δελτίο των μετόχων της επιχείρησης, 
σύμφωνα με τις διατάξεις της οικείας νομοθεσίας. 

2. Όλα τα ανωτέρω έγγραφα αλλοδαπών εταιρειών πρέ¬ 
πει να είναι επικυρωμένα από την κατά νόμο αρμόδια αρχή 
του κράτους της έδρας του υποψηφίου και να συνοδεύο¬ 
νται από επίσημη μετάφραση στην ελληνική. 

3. Υπεύθυνες δηλώσεις του άρθρου 8 του ν. 1599/1986, όπως 
ισχύει, που προβλέπονται από τις διατάξεις της παρούσας 
για τις επιχειρήσεις μέσων ενημέρωσης ή για τις επιχειρήσεις 
που συνάπτουν δημόσιες συμβάσεις μπορούν να υπογρά¬ 
φονται από το νόμιμο εκπρόσωπο της επιχείρησης ή από 
νομίμως εξουσιοδοτημένο πρόσωπο ειδικά για το σκοπό αυτό 
από το Διοικητικό Συμβούλιο της εταιρείας, προσκομίζοντας 
και επικυρωμένο αντίγραφο του σχετικού Πρακτικού. 

4. Τα στοιχεία των επιχειρήσεων που συνάπτουν δημόσιες 
συμβάσεις υποβάλλονται στο Ε.Σ.Ρ. επ’ ευκαιρία συγκεκρι¬ 
μένης διαγωνιστικής διαδικασίας ανάθεσης για τη σύναψη 
δημόσιας σύμβασης πριν από την υπογραφή της και κατα¬ 
χωρίζονται στο αντίστοιχο μητρώο από την υποβολή της 
σχετικής αίτησης για την έκδοση του πιστοποιητικού περί 
μη συνδρομής ασυμβιβάστων ιδιοτήτων και απαγορεύσεων 
του ν. 3310/2005, όπως ισχύει, μέχρι την ολοκλήρωση της 
εκτέλεσης της σύμβασης ή, εφόσον έχει εγερθεί δικαστική 
αμφισβήτηση, μέχρι την έκδοση τελεσίδικης απόφασης. 

5. Ο έλεγχος από το Ε.Σ.Ρ. είναι διαρκής και καταλαμβά¬ 
νει το χρονικό διάστημα από την υπογραφή της δημόσιας 
σύμβασης μέχρι την ολοκλήρωση της εκτέλεσής της. 

6. Μετά τη σύναψη δημόσιας σύμβασης, η επιχείρηση υπο- 
χρεούται να γνωστοποιεί στο Τμήμα Ελέγχου Διαφάνειας 
του Ε.Σ.Ρ. οποιαδήποτε αλλαγή των φυσικών ή νομικών 
προσώπων που εμπίπτουν στις ασυμβίβαστες ιδιότητες ή 
απαγορεύσεις των άρθρων 3 και 4 του ν. 3310/2005, όπως 
ισχύει, καθ’ όλη τη διάρκεια εκτέλεσης της δημόσιας σύμ¬ 
βασης και μέχρι την ολοκλήρωση της εκτέλεσής της. 

7. Η έκδοση απορριπτικής πράξης από το Τμήμα Ελέγχου 
Διαφάνειας του Ε.Σ.Ρ. επί αιτήσεως περί μη συνδρομής των 
ασυμβιβάστων ιδιοτήτων και απαγορεύσεων του ν. 3310/2005, 
όπως ισχύει, λόγω της τέλεσης του αδικήματος της ενεργητικής 
διαφθοράς, προϋποθέτει την προηγούμενη έκδοση σχετικής 
οριστικής καταδικαστικής απόφασης με ισχύ δεδικασμένου. 

8. Το Τμήμα Ελέγχου Διαφάνειας του Ε.Σ.Ρ., στο πλαίσιο 
των ελεγκτικών του αρμοδιοτήτων, όπως καθορίζονται στο 
άρθρο 10 του ν. 3310/2005, δικαιούται να απευθύνεται και 
να ζητά, πέραν των αναφερομένων στην παρούσα στοι¬ 
χείων, οποιοδήποτε άλλο έγγραφο ή δικαιολογητικά κρίνει 
αναγκαίο για την εφαρμογή του νόμου αυτού από επιχει¬ 
ρήσεις μέσων ενημέρωσης, από φυσικά ή νομικά πρόσω¬ 
πα ιδιωτικού δικαίου που συνάπτουν δημόσιες συμβάσεις, 
από πρόσωπα που ως εκ της ιδιότητάς τους μπορούν να 
εμπίπτουν στις διατάξεις του ν. 3310/2005, όπως ισχύει, 
καθώς και από κάθε εν γένει δημόσιο ή ιδιωτικό φορέα και 
υπηρεσία της ημεδαπής ή της αλλοδαπής. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 2005 

οι ΥΠΟΥΡΓΟΙ 

